omeškaný cyklus
Dobrý deň,menštruácia mi mešká 5 deň a test je negatívny.Menštruáciu mam pravidelnú.Žiadne iné priznaky nemám.Občasbolest bolesť v podbrušku.Som stoho vystresovana,lebo dieťa nebolo v pláne.Vždypred menštruáciou mam bolest pŕs ale tersz ani to nie.Dakujem
Dobrý deň,
ďakujeme za Vašu otázku.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Najčastejším dôvodom meškania menštruácie je tehotenstvo. Bežné príčiny môžu byť dôsledkom hormonálnej nerovnováhy. Ďalej veľmi častým dôvodom meškania menštruácie je zvýšený stres, prechladnutie, infekcia, nadmerné cvičenie a diéty, cestovanie.
V prípade možného tehotenstva je potrebné si urobiť opakovane tehotenský test, najlepšie s vyššou citlivosťou.
Ak budú ťažkosti naďalej pretrvávať, menštruácia sa neodstaví, je potrebná návšteva gynekológa.
Prajem pekný zvyšok dňa.
S pozdravom,
PharmDr. Anna Pacalajová